REGOLAMENT TAL-KUMMISSJONI (KE) Nru 495/2007
ta’ l-4 ta’ Mejju 2007
li jemenda r-Regolament (KEE) Nru 3077/78 dwar l-ekwivalenza maċ-ċertifikati ta’ attestazzjoni tal-Komunità li jakkumpanjaw il-ħops impurtat minn pajjiżi li mhumiex membri
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1952/2005 tat-23 ta’ Novembru 2005 rigward l-organizzazzjoni komuni tas-suq tal-ħops u li jirrevoka r-Regolamenti (KEE) Nru 1696/71, (KEE) Nru 1037/72, (KEE) Nru 879/73 u (KEE) Nru 1981/82 (1), u b'mod partikolari l-Artikolu 17 tiegħu,
Billi:
(1)
Ir-Regolament tal-Kummissjoni (KEE) Nru 3077/78 (2) jistipula l-lista ta’ l-aġenziji f'pajjiżi terzi awtorizzati biex joħorġu l-attestazzjonijiet li jiġu ma’ prodotti tal-ħops importati minn dawk il-pajjiżi. Dawk l-attestazzjonijiet huma rikonoxxuti bħal ekwivalenti għaċ-ċertifikat stipulat fl-Artikolu 4 tar-Regolament (KE) Nru 1952/2005.
(2)
Wara l-adeżjoni tal-Bulgarija u r-Rumanija ma’ l-Unjoni Ewropea, l-aġenziji ta’ dawk l-Istati Membri l-ġodda ma għandhomx jibqgħu jidhru fil-lista ta’ l-Anness tar-Regolament (KEE) Nru 3077/78.
(3)
Xi wħud mill-ismijiet u l-indirizzi ta’ l-aġenziji elenkati fl-Anness tar-Regolament (KEE) Nru 3077/78 inbidlu.
(4)
Ir-Regolament (KEE) Nru 3077/78/KE għandu għaldaqstant jiġi emendat hekk.
(5)
Il-miżuri pprovduti f'dan ir-Regolament huma skond l-opinjoni tat-Kumitat ta’ Ġestjoni tal-Ħops,
ADOTTAT DAN IR-REGOLAMENT:
Artikolu 1
L-Anness tar-Regolament (KEE) Nru 3077/78 b'dan għandu jinbidel bit-test ta’ l-Anness ta’ dan ir-Regolament.
Artikolu 2
Dan ir-Regolament jidħol fis-seħħ fit-tielet jum ta’ wara l-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 4 ta’ Mejju 2007.